ג'וזפין טוסון

ג'וזפין אן טוסון (באנגלית: Josephine Ann Tewson;‏ 26 בפברואר 1931 – 18 באוגוסט 2022) הייתה שחקנית תיאטרון וטלוויזיה אנגלייה. טוסון הייתה מוכרת בעיקר מהופעותיה בקומדיות מצבים בריטיות כגון בתפקיד אליזבת' בסיטקום "מה יגידו השכנים?" (1990–1995), ובדמות מיס דוונפורט בסדרה "בערוב ימי היין" (2003–2010). טוסון נולדה ב-26 בפברואר 1931 בפרוור המפסטד שבלונדון. אביה, ויליאם, היה מוזיקאי מקצועי וניגן בקונטרבס בתזמורת הסימפונית של ה-BBC; אמה, קייט, הייתה אחות במקצועה, והייתה בתו של הכדורגלן היידן מורלי. טוסון למדה משחק באקדמיה המלכותית לאמנות הדרמה, וסיימה את התואר ב-1952. טוסון השתתפה באופן קבוע במערכונים בכיכובם של רוני קורבט ורוני בארקר בתוכנית "David Frost on Sunday" ובסדרה הקומית "Hark at Barker" מ-1970. בהמשך שיחקה בתוכנית הרדיו הקומית "Mostly Monkhouse" יחד עם דייוויד ג'ייסון והבדרן בוב מונקהאוס. בין השנים 1963 ל-1969 הופיעה טוסון פעמים אחדות בסדרה "Z-Cars". ב-1968 השתתפה בתוכנית "המופע של צ'ארלי דרייק". מ-1979 עד 1982 גילמה את עדנה הוקינס בשש העונות הראשונות של הסיטקום הבריטי "שלי". בהמשך שיחקה בתפקיד ג'יין טרוורס בסיטקום "קלרנס" של רוני בארקר (1988), שאותו גם כתב, והיה תפקידו האחרון לפני שפרש. תפקידה הידוע ביותר של טוסון היה בדמות אליזבת' וורדן, שכנתה ואשת סודה של הייסינת' באקט בסדרה "מה יגידו השכנים?". טוסון הופיעה כמעט בכל פרק במהלך חמש השנים של הסדרה. היא גילמה דמות של אשה לחוצה אבל פרגמטית בניגוד ל"גברת באקט" המפוזרת וחסרת מושג על מה שקורה סביבה. ב-1977 השתתפה טוסון יחד עם ג'ון אינמן בסיטקום "Odd Man Out", שלא זכה להצלחה, בו הם גילמו אח ואחות למחצה. בשנים 2003–2010 הופיעה טוסון בתפקיד מיס דוונפורט בסדרה הקומית "בערוב ימי היין", שאותה כתב רוי קלארק מי שכתב גם את "מה יגידו השכנים?". עוד הופיעה טוסון בשני פרקים בסדרה הדוקומנטרית "Comedy Connections" בה סיפרה על עבודתה ב"מה יגידו השכנים?" ולצדם של שני הרונים (The Two Ronnies). ב-2009 שיחקה בתפקיד איריס בתסכית הדרמה "Leaves in Autumn" מאת סוזן קזנוב בהפקת "Wireless Theatre Company". תפקידים נוספים של טוסון בטלוויזיה היו בפרק "Closing The Book" בסדרה "Heartbeat" ב-2002, ובתפקיד שופטת בתחרות בפרק "Judgement Day" בסדרה "רציחות במידסומר" באותה שנה. היא השתתפה בשני פרקים בסדרה "רופאים", בדמות אודרי וילסון, אשה קלפטומנית בפרק "Now You See It" מ-2009, ובתפקיד מרג'ורי פייג', בשלבים הראשונים של מחלת אלצהיימר בפרק "The Bespectacled Bounder" מ-2012. טוסון שיחקה בתפקיד אומנת בפרסומות של 30 שניות עבור Nabisco Fruit Newtons, ששודרו לראשונה ב-1997 בארצות הברית. עוד שיחקה בתפקיד מורה בבית ספר בפרסומת עבור דגני הבוקר "Sugar Puffs" בסוף שנות ה-80 ותחילת שנות ה-90 של המאה ה-20. ב-2012 השיקה טוסון הצגת יחיד משלה בשם "Still Keeping Up Appearances?" והופיעה בה בסיור הופעות בבריטניה. טוסון הייתה נשואה לשחקן לאונרד רוסיטר (אנ') מ-1958 עד לגירושיהם ב-1961. היא התחתנה עם הנרי ניומן ב-1972 והייתה נשואה לו עד מותו ב-1980. נפטרה ב-18 באוגוסט 2022. ג'וזפין טוסון, במסד הנתונים הקולנועיים IMDb (באנגלית) ג'וזפין טוסון, באתר AllMovie (באנגלית) ג'וזפין טוסון, במסד הנתונים הקולנועיים KinoPoisk (ברוסית) ג'וזפין טוסון, באתר MusicBrainz (באנגלית) ג'וזפין טוסון, באתר Discogs (באנגלית) ג'וזפין טוסון, באתר Diamond Management דן אברמסון ריאיון עם ג'וזפין טוסון, באתר Britcoms.com Roberts, Jo (11 March 2015)."Josephine Tewson of TV's Keeping Up Appearances launches one-woman show". KentOnline. "Josephine Tewson in one-woman show at Hertford Theatre". Hertfordshire Mercury. 23 ביולי 2012. אורכב מ-המקור ב-2012-08-18. נבדק ב-1 ביוני 2014. {{cite news}}: (עזרה) "Index entry". FreeBMD. ONS. נבדק ב-29 במרץ 2015. {{cite web}}: (עזרה) Longhurst, Jenny (25 במאי 2002). "An actress of great importance; Josephine Tewson has starred alongside such comic greats as The Two Ronnies and Patricia Routledge. She talks to Jenny Longhurst about her latest role". South Wales Echo. נבדק ב-1 ביוני 2014. {{cite news}}: (עזרה) "Keeping up appearances with the first player signed by the Rams". Derby Telegraph. 3 בנובמבר 2008. נבדק ב-1 ביוני 2014. {{cite news}}: (עזרה) "Josephine Tewson Biography". Film Reference. Advameg, Inc. נבדק ב-1 ביוני 2014. {{cite web}}: (עזרה) Ean, Tan Gim (25 בספטמבר 1988). "Comedy Queen who is very down to earth". New Straits Times. נבדק ב-1 ביוני 2014. {{cite news}}: (עזרה) "Student and Graduate Profiles: Josephine Tewson". rada.ac.uk. Retrieved 8 February 2016. "Josephine Tewson: Keeping Up Appearances actress dies at 91". BBC News. 19 באוגוסט 2022. נבדק ב-19 באוגוסט 2022. {{cite news}}: (עזרה)